stanford-oval/wikipedia huggingface dataset:
Gian Francesco Malipiero

Gian Francesco Malipiero
Gian Francesco Malipiero (18. maaliskuuta 1882 Venetsia – 1. elokuuta 1973 Treviso) oli italialainen säveltäjä. Hän opiskeli lyhyesti viulunsoittoa Wienin konservatoriossa ja opiskeli myös Venetsiassa sekä Bolognassa, jossa suoritti sävellysdiplomin vuonna 1904. Vuonna 1913 Malipiero matkusti Pariisiin, jossa hän sai vaikutteita impressionistisesta musiikista. Hänelle merkittävä kokemus oli myös Stravinskin Kevätuhrin kuuleminen (sen kantaesityksessä). Vielä enemmän innoitusta hän kuitenkin sai Italian barokkimusiikista.
Malipiero on ylhäistä italialaista sukua, johon kuuluu muun muassa venetsialaisia dogeja. Hän oli nuorena innostunut maalaustaiteesta, mutta kun viulustinlahjat paljastuivat, hän keskittyi enemmän musiikkiin. Hän hävitti itse ensimmäiset sävellyksensä, joita olivat pari oopperaa, sinfonioita ja konserttoja. Pariisiin mentyään hän oivalsi musiikin ja eritoten oman sävellystyönsä aivan uudella tavalla, mutta pysyi koko ikänsä läpeensä italialaisena.
Vuonna 1921 Malipierosta tuli sävellyksen professori konservatoriossa Parmassa, ja hän toimi tässä virassa kaksi vuotta. Myöhemmin hän johti Istituto Musicale Pollinia Padovassa, ja vuonna 1939 hän nousi Venetsian Liceo Benedetto Marcellon johtoon.
Malipieron sävellyksille tyypillistä on kontrapunktisuus, johon usein liittyy dissonanttisuutta. Hän pohjasi eräässä vaiheessa musiikkinsa diatonisen materiaalin vapaaseen käyttöön, mutta myöhemmällä iällään hän hyödynsi entistä enemmän kromaattisuutta. Hänen satoihin teoksiinsa lukeutuvat oopperat L'orfeide (1918–22) ja Venere prigioniera (1957), kantaatti/"mysteeri" San Francesco d'Assisi (1922) ja oratorio La Passione (1935). Hän sävelsi lisäksi esimerkiksi sinfonioita, muita orkesteriteoksia ja seitsemän jousikvartettoa, joista ensimmäinen (Rispetti e strambotti, 1920), on hänen laajiten levinnyt teoksensa.
Malipiero julkaisi laitoksensa Monteverdin kokonaistuotannosta. Hän julkaisi myös laitoksia muiden säveltäjien (mm. Vivaldi, Corelli, Frescobaldi) teoksista ja kirjoitti useita artikkeleita.
Georgi Božilov

| Georgi Božilov> Henkilötiedot |
| --- | --- |
Syntynyt: 9. huhtikuuta 1989 (ikä 35) Sofia, Bulgaria
Uran tiedot
Pituus:  201 cm
Paino:  107 kg
Laji:  soutu
Georgi Božilov (bulg. Георги Божилов; s. 9. huhtikuuta 1989 Sofia, Bulgaria) on bulgarialainen soutaja. Hän kilpaili vuoden 2016 kesäolympialaisissa miesten pariairokaksikossa sijoittuen yhdeksänneksi Kristian Vasilevin kanssa.
Georgi Danelija

Georgi Danelija
Georgi Nikolaevitš Danelija (ven. Георгий Николаевич Данелия; 25. elokuuta 1930 Tbilisi – 4. huhtikuuta 2019 Moskova) oli georgialaissyntyinen elokuvaohjaaja, joka tuli kuuluisaksi kaikkialla Neuvostoliitossa "surullisilla komedioillaan".
Danelija opiskeli arkkitehdiksi Moskovassa. Hänen tunnetuimpia elokuviaan ovat Romanssi Moskovassa (1964), Haukka (1977), Syysmaraton (1979) ja Kin-dza-dza! (1986).
Danelija on tehnyt monien elokuviensa käsikirjoitukset itse, mutta kirjoittanut myös muille ohjaajille. Hänet nimitettiin Neuvostoliiton kansantaiteilijaksi vuonna 1990.
Gemma Jones

| Gemma Jones |
| --- | --- |
 Gemma Jones vuonna 2010.
Henkilötiedot
Syntynyt: 4. joulukuuta 1942 (ikä 81) Lontoo, Englanti, Iso-Britannia
Ammatti:  näyttelijä
Aiheesta muualla
IMDb 
Elonet
Gemma Jones (s. 4. joulukuuta 1942 Lontoo, Englanti, Iso-Britannia) on brittiläinen näyttelijä. Hän näytteli Bridget Jonesin äitiä elokuvissa Bridget Jones – elämäni sinkkuna (2001), Bridget Jones: Elämä jatkuu (2004) ja Bridget Jones’s Baby (2016). Hän on myös näytellyt elokuvassa Järki ja tunteet (1995).
Jones on esiintynyt myös Matami Pomfreyn roolissa elokuvassa Harry Potter ja salaisuuksien kammio (2002) sekä Woody Allenin elokuvassa You Will Meet a Tall Dark Stranger (2010).
Fire Emblem Fates

| Fire Emblem Fates |
| --- | --- |
Kehittäjä:  Intelligent Systems
Julkaisija:  Nintendo
Pelisarja:  Fire Emblem
Julkaistu:  JP 25. kesäkuuta 2015 NA 19. helmikuuta 2016 EU 20. toukokuuta 2016 AUS 21. toukokuuta 2016
Lajityyppi:  Vuoropohjainen strategiapeli / taktinen roolipeli
Pelimuoto:  yksinpeli, moninpeli
Ikäluokitus:  CERO: C (15 vuotta tai vanhempi)  ESRB: Teini-ikäisille  PEGI 12  USK 12 
Alusta:  Nintendo 3DS
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK : 
Fire Emblem Fates (jap. ファイアーエムブレム if, Faiā Emuburemu: If) on Intelligent Systemsin kehittämä vuoropohjainen strategiapeli. Pelin on julkaissut Nintendo vuonna 2015 Nintendo 3DS:lle. Peli kuuluu Fire Emblem -sarjaan ja on sarjan neljästoista osa. Peli on sarjan toinen peli Nintendo 3DS -käsikonsolilla.
Muista sarjan osista poiketen Fates koostuu kolmesta erillisestä versiosta, jotka eroavat toisistaan erityisesti tarinan osalta. Niissä on myös  eroja joissakin pelitoiminnoissa, kuten saatavilla olevissa hahmoluokissa. Birthright (jap. 白夜王国, Byakuya Ōkoku, suom. Valkean yön kuningaskunta) keskittyy Hoshidon kuningaskunnan tarinaan ja sisältää muun muassa mahdollisuuden kehittää hahmoja pää- ja sivutarinoiden ulkopuolella. Conquest (jap. 暗夜王国, Anya Ōkoku, suom. Mustan yön kuningaskunta) keskittyy Nohrin kuningaskunnan tarinaan ja on edellistä haastavammaksi suunniteltu, sen taistelut saattavat esimerkiksi sisältää monimutkaisempia tavoitteita. Revelation (jap. インビジブルキングダム, Inbijiburu Kingudamu, suom. Näkymätön kuningaskunta) on yhdistelmä kahta muuta ja sen tarina keskittyy molempien osapuolten tarinaan.
Birthright ja Conquest julkaistiin fyysisinä kopioina. Revelation julkaistiin ainoastaan ladattavana versiona ja se myös tuli saataville kaikilla alueilla kahden muun version jälkeen. Pelit ovat yhteensopivia joidenkin sarjaan liittyvien amiibo-figuurien kanssa.
Pelaaminen

Fire Emblem Fatesin taistelut ovat vuoropohjaisia ja niiden tavoitteena on ohjata omia joukkoja tietyn tavoitteen saavuttamiseksi. Pelin taistelut käydään ruudukoksi jaetulla kentällä. Hahmojen liikkumiseen vaikuttavat paitsi hahmojen kyvyt myös maasto. Hahmot voivat pelissä myös hyökätä tai puolustautua yhdessä. Jokaisella pelaajan hahmolla on tietyt taidot ja tilastot, kuten taso (level), hyökkäys (attack) ja puolustus (defence). Osallistumalla taisteluihin hahmot keräävät kokemusta (experience), jonka avulla ne kehittyvät korkeammille tasoille. Kullakin hahmolla on oma hahmoluokkansa, joka määrää muun muassa sen, mitä aseita hahmo voi käyttää. Eri luokilla on myös omat erityiskykynsä, esimerkiksi muodonmuuttajat muuttavat muotoaan hyökkäyksen ja puolustuksen ajaksi ja jousiampujat hyökkäävät vain tietyltä etäisyydeltä. Hahmojen luokkaa on mahdollisuus muuttaa tietyin ehdoin niiden kerättyä tarpeeksi kokemusta. Sarjan muista osista poiketen aseet eivät kulu Fates-peleissä.
Mikäli hahmo kaatuu taistelussa, se kuolee, eikä sitä enää voi käyttää taistelussa ellei peliä jatketa aiemmasta tallennuskohdasta. Taistelujen aikana on kuitenkin mahdollista tallentaa. Lisäksi pelissä on mahdollista valita tietty pelitila (Newcomer Mode), jossa kaatuneet hahmot katoavat lopputaistelun ajaksi kentältä, mutta palaavat takaisin taistelun päätyttyä. Pelissä on myös täysin uusi pelitila (Phoenix Mode), jossa kaatuneet hahmot palaavat seuraavalla pelaajan vuorolla kentälle. Taistelujen välissä on usein mahdollisuus liikkua päähenkilön linnassa, jossa on mahdollista esimerkiksi vierailla kaupoissa. Pelissä on mahdollisuus pelata kolmella vaikeustasolla.
Tarina on jaettu useisiin lukuihin ja siinä edetään pääasiassa hahmojen välisen dialogin kautta. Lisäksi pelissä on useita sivutarinoita, joiden aikana on mahdollista esimerkiksi värvätä uusia hahmoja tai saada esineitä. Lukujen välillä on mahdollista parantaa hahmojen välisiä suhteita, millä on vaikutusta myös taisteluihin. Hahmot voivat myös mennä keskenään naimisiin ja saada lapsia, joilla on myös mahdollista pelata. Fates on ensimmäinen sarjan osa, jossa samaa sukupuolta olevat pelihahmot voivat mennä keskenään naimisiin; tämä tosin on mahdollista ainoastaan muutaman valitun hahmon ja päähenkilön välillä ja riippuu sekä pelattavasta versiosta että päähenkilön sukupuolesta.
Tarina

Fates keskittyy kahden valtakunnan, itäisen Hoshidon ja läntisen Nohrin väliseen konfliktiin. Maiden välillä vallitsee sotatila, sillä molemmat palvovat omia lohikäärmejumaluuksiaan, jotka todellisuudessa ovat yksi ainoa lohikäärme, Anankos. Anankos oli alun perin viisauden ihmisille tuonut lohikäärme, mutta nyt hän hallitsee Hoshidon ja Nohrin välillä sijaitsevassa suuressa kanjonissa sijaitsevaa piilotettua Vallan kuningaskuntaa, mistä hän ylläpitää maiden välistä konfliktia tavoitteenaan tuhota ihmiskunta. Hän on myös päähenkilön isä. Sekä Nohrin että Hoshidon kuninkaalliset perheet ovat osin sukua lohikäärmeille.
Päähenkilö on syntyjään Hoshidon kuninkaallisesta perheestä, mutta hänet kaapattiin Nohriin ja kasvatettiin siellä. Pelin alussa Nohrin kuningas lähettää hänet tutkimaan Hoshidolle kuuluvaa linnoitusta suuren kanjonin reunalle. Hoshidalaiset joukot ottavat päähenkilön kiinni ja huomaavat tämän olevan kauan kadoksissa ollut kuninkaallisen perheen jäsen. Hoshidon pääkaupungissa päähenkilö tapaa sukulaisensa ja Azuran, Nohrin Hoshidossa kasvaneen prinsessan. Ensimmäisessä suuressa taistelussa päähenkilön molemmat perheet kohtaavat ja päähenkilön on päätettävä, taisteleeko hän Hoshidon (Birthright) vai Nohrin (Conquest) puolella toista kuningaskuntaa vastaan. Molemmat pelit päättyvät Nohrin verenhimoisen kuninkaan voittamiseen ja Azuran kuolemaan. Mikäli päähenkilö päättää olla tukematta kumpaakaan (Revelation), molemmat puolet pitävät häntä petturina ja hän pakenee Azuran kanssa Vallaan. Hän pyrkii toimimaan yhdessä molempien kuningaskuntien kanssa voittaakseen Anankosin, tuoden rauhan kaikkien kolmen kuningaskunnan välille.
Aiheesta muualla

Fire Emblem Fates: Birthright MobyGamesissa (englanniksi)
Fire Emblem Fates: Conquest MobyGamesissa (englanniksi)
Fire Emblem Fates: Revelation MobyGamesissa (englanniksi)
Frontschwein

| Frontschwein Marduk |
| --- | --- | --- |

Studioalbumin tiedot
 Julkaistu: 19. tammikuuta 2015
 Tyylilaji: black metal
 Kesto: 52.39
 Levy-yhtiö: Century Media
Listasijoitukset
  25.
Mardukin muut julkaisut
| Serpent Sermon 2012 | Frontschwein 2015 | Viktoria 2018 |
Frontschwein on ruotsalaisen black metal -yhtyeen Mardukin 13. studioalbumi. Se julkaistiin 19. tammikuuta 2015 Century Media Records -levy-yhtiön kautta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Frontschwein | 3.13 |  |  |  |  |  |  |  |
| 2. | The Blond Beast | 4.26 |  |  |  |  |  |  |  |
| 3. | Afrika | 4.00 |  |  |  |  |  |  |  |
| 4. | Wartheland | 4.17 |  |  |  |  |  |  |  |
| 5. | Rope of Regret | 3.52 |  |  |  |  |  |  |  |
| 6. | Between the Wolf-Packs | 4.28 |  |  |  |  |  |  |  |
| 7. | Nebelwerfer | 6.17 |  |  |  |  |  |  |  |
| 8. | Falaise: Cauldron of Blood | 4.58 |  |  |  |  |  |  |  |
| 9. | Doomsday Elite | 8.11 |  |  |  |  |  |  |  |
| 10. | 503 | 5.12 |  |  |  |  |  |  |  |
| 11. | Thousand-Fold Death | 3.45 |  |  |  |  |  |  |  |
| 12. | Warschau III - Necropolis | 2.48 |  |  |  |  |  |  |  |
Arvostelut

Inferno:
Kaaoszine: 9½/10
Metalliluola: 9/10
Aiheesta muualla

Frontschwein Discogsissa. (englanniksi)
Albumi Frontschwein Encyclopaedia Metallum -sivustolla (englanniksi)
Gemma Spofforth

| Mitalit | Mitalit | Mitalit |  |
| --- | --- | --- | --- |
|  Gemma Spofforth vuonna 2012. |  Gemma Spofforth vuonna 2012. |  Gemma Spofforth vuonna 2012. |  |
Maa:   Iso-Britannia
Naisten uinti
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Rooma 2009 | 100 m selkäuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Budapest 2010 | 100 m selkäuinti |  |
|  Kultaa | Budapest 2010 | 4 × 100 m sekauinti |  |
|  Hopeaa | Budapest 2010 | 200 m selkäuinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Pronssia | Wien 2004 | 200 m selkäuinti |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Delhi 2010 | 50 m selkäuinti |  |
|  Hopeaa | Delhi 2010 | 100 m selkäuinti |  |
|  Hopeaa | Delhi 2010 | 4 × 100 m sekauinti |  |
Gemma Mary Spofforth (s. 17. marraskuuta 1987 Shoreham, Kent, Yhdistynyt kuningaskunta) on englantilainen uimari, joka on erikoistunut selkäuintiin.
Spofforth sai junioreiden EM-kilpailuissa Glasgow’ssa 2003 kultaa 50 metrin ja pronssia 100 metrin selkäuinnissa. Wienin lyhyen radan EM-kilpailuissa 2004 hän oli kolmas 200 metrin selkäuinnissa ajalla 2.07,64. Pekingin olympialaisissa 2008 hän sijoittui 100 metrin selkäuinnissa neljänneksi neljä sadasosasekuntia pronssimitalista jääneenä.
Spofforth voitti 100 metrin selkäuinnin maailmanmestaruuden Roomassa 2009 maailmanennätysajalla 58,12 ja oli lisäksi neljäs 200 metrin selkäuinnissa. Budapestin EM-kilpailuissa 2010 hän sai kultaa 100 metrin selkäuinnissa ajalla 59,80 ja 4 × 100 metrin sekauintiviestissä sekä hopeaa 200 metrin selkäuinnissa ajalla 2.08,25. Saman vuoden Delhin Kansainyhteisön kisoissa hän sai hopeaa 50 ja 100 metrin selkäuinnissa sekä 4 × 100 metrin sekauintiviestissä Lontoon olympialaisissa 2012 hän oli viides 100 metrin selkäuinnissa .
Froot

| Froot Marina and the Diamonds |
| --- | --- | --- |

Studioalbumin tiedot
 Äänitetty : 2013–2014
 Julkaistu: 16. maaliskuuta 2015
 Tyylilaji: pop
 Kesto: 53.09
 Levy-yhtiö: 679 Artists, Atlantic Records
Marina and the Diamondsin muut julkaisut
| Electra Heart 2012 | Froot 2015 | Love + Fear 2019 |
Singlet albumilta Froot
 ”Froot” Julkaistu: 11. marraskuuta 2014  ”Happy” Julkaistu: 12. joulukuuta 2014  ”Forget” Julkaistu: 3. maaliskuuta 2015  ”I’m a Ruin” Julkaistu: 22. maaliskuuta 2015  ”Blue” Julkaistu: 16. heinäkuuta 2015
Froot on Marina and the Diamondsin kolmas studioalbumi. Albumi julkaistiin maaliskuussa 2015, jota ennen julkaistiin viisi single-kappaletta, jotka kuuluvat Marinan luomaan "Froot Of The Month"-nimiseen kampanjaan. Kuudes single kuitenkin julkaistiin 4. huhtikuuta.
Tausta

Albumin nimikkokappale 'Froot' julkaistiin 10. lokakuuta 2014, Marinan syntymäpäivänä, sekä kuukautta myöhemmin 10. marraskuuta julkaistiin koko albumin kappalelista.
12. joulukuuta Marina and the Diamondsin Youtube-kanavalle ladattiin kappale 'Happy'. 
Uudenvuodenpäivänä esiteltiin kolmas ennakkosingle nimeltä ”Immortal”, joka kiri iTunes-listojen kärkeen. 'I'm A Ruin' julkaistiin 2. helmikuuta.
Viides ennakkosingle 'Forget' julkaistiin 3. maaliskuuta. Ja kuudes single, 'Gold' julkaistiin 4. huhtikuuta
Kappaleet

Happy – 4.03
Froot – 5.31
I’m a Ruin – 4.32
Blue – 4.14
Forget – 4.09
Gold – 4.14
Can’t Pin Me Down – 3.25
Solitaire – 4.37
Better Than That – 4.36
Weeds – 4.07
Savages – 4.16
Immortal – 5.21
Arvostelut

AllMusic:
Entertainment Weekly: A–
Pitchfork: 7.5/10
Sputnikmusic: 4.9/5 (Classic)
Frore Meadow

| Frore Meadow Yearning |
| --- | --- | --- |

Studioalbumin tiedot
 Julkaistu: 15. tammikuuta 2001
 Tuottaja(t): Yearning
 Tyylilaji: doom metal
 Kesto: 49.33
 Levy-yhtiö: Holy Records
Yearningin muut julkaisut
| Plaintive Scenes 1999 | Frore Meadow 2001 | Evershade 2003 |
Frore Meadow on suomalaisen doom metal -yhtyeen Yearningin kolmas studioalbumi. Se on julkaistu vuonna 2001 levymerkillä Holy Records.
Kappaleet

Bleak – 6.07
Solitary – 5.06
Autumn – 5.36
The Fall – 2.34
Years of Pain – 5.59 (instrumentaali)
Forsaken – 2.02
Frore Meadow – 2.23
The Race – 2.32
Elegy of Blood – 4.52
In Strange Slowfooted Fever – 3.28
Disappearance – 8.54 (instrumentaali)
Kokoonpano

Juhani Palomäki – laulu, kaikki instrumentit, miksaaja, tuottaja
Tony K. Kristian – rummut, samplet, miksaaja, tuottaja
Kokoonpano > Tuotanto

Ahti Kortelainen – äänittäjä, miksaaja
Bruno Gruel – masteroija
Zenja – valokuvat
JP Fournier – kansitaide
Aiheesta muualla

Frore Meadow Discogsissa. (englanniksi)
Albumi Frore Meadow Encyclopaedia Metallum -sivustolla (englanniksi)
Getsemane

Getsemanen puutarhaa. Taustalla näkyy Kaikkien kansojen kirkko.
Getsemane (arameaksi Gaṯ-Šmānê ’oliivikuurna’) on puutarha Öljymäen rinteellä Kidronin laaksossa Jerusalemin temppelialuetta vastapäätä. Puutarhassa on ennen luultavasti viljelty öljypuita. Raamatun mukaan Jeesus vetäytyi opetuslapsineen Getsemaneen pääsiäisaterian jälkeen rukoilemaan, ja Juudas Iskariot opasti Jeesuksen pidättäjät sinne.
Nykyään Getsemanen paikalla on fransiskaanien omistama puutarha ja vuonna 1925 paikalle rakennettiin fransiskaanimunkkien omistama basilika. Ortodoksien kirkko Getsemanessa on hiukan ylempänä samalla rinteellä. Arabit ovat rakentaneet kirkon Marialle Kidronin laakson pohjoispäähän. Getsemanessa suoritettiin vuonna 1909 kaivaukset, joissa alueelta löydettiin jäännöksiä ristiretkeläisten rakentamasta kirkosta ja niiden alta bysanttilaisten kirkon jäännökset, jonka persialaiset hävittivät noin vuonna 614.
Aiheesta muualla

Wikimedia Commonsissa on kuvia tai muita tiedostoja aiheesta .
Getsemane Raamatussa
Final Fantasy XIII-2

| Final Fantasy XIII-2 |
| --- | --- |

Kehittäjä:  Square Enix
Julkaisija:  Square Enix
Jakelija:  Steam, Humble Store, Google Play, App Store ja PlayStation Store
Ohjaaja:  Motomu Toriyama
Tuottaja:  Yoshinori Kitase
Säveltäjä:  Masashi Hamauzu
Pelisarja:  Final Fantasy
Pelimoottori:  Crystal Tools
Julkaistu:  JP 15. joulukuuta 2011NA 31. tammikuuta 2012EU 1. helmikuuta 2012
Lajityyppi:  roolipeli
Pelimuoto:  yksinpeli
Ikäluokitus:  CERO: B (12 vuotta tai vanhempi)  ESRB: Teini-ikäisille  PEGI 16  USK 12 
Alusta:  PlayStation 3, Xbox 360, Windows
Jakelumuoto:  Blu-ray, DVD, Steam
Lisää peliartikkeleitaVideopelien teemasivulla
Infobox OK  : 
Final Fantasy XIII-2 on Square Enixin Final Fantasy -roolipelisarjan videopeli.
Peli on juonellisesti jatko-osa Final Fantasy XIII:lle. Peli kuuluu edeltäjänsä ohella Fabula Nova Crystallis Final Fantasy XIII -projektiin. Tammikuussa 2011 Square Enix paljasti pelin olevan kehityksessä ja että se julkaistaan PlayStation 3:lle ja Xbox 360:lle Japanissa joulukuussa 2011 ja muualla tammi–huhtikuussa 2012. Peli hyödyntää Crystal Tools -pelimoottoria.
Final Fantasy XIII-2 seuraaja on Lightning Returns: Final Fantasy XIII.
Pelaaminen

Pelin taistelusysteemi tulee olemaan muokattu versio Final Fantasy XIII:n Command Synergy Battle ja Paradigm-systeemeistä. Systeemien vanhat ominaisuudet palaavat ja mukana on uusia ominaisuuksia. Esimerkiksi peli sisältää ns. Cinematic Action -liikkeitä, jotka tapahtuvat pelin tietyissä kohdissa.
Toisin kuin Final Fantasy XIII:ssa, viholliset eivät ole näkyvillä vaan ne ilmestyvät tyhjästä, eli taistelut ovat satunnaisia. Taisteluja varten peliin on lisätty uusi ominaisuus nimeltä Mog Clock, jonka avulla pelaaja voi saada yliotteen taisteluissa. Näin pelaaja saa taistelun alkuun bonuksia, jotka helpottavat taistelua. Mikäli pelaaja ei saa painettua näppäintä oikeaan aikaan, ja joutuu viholliskontaktiin, taistelu tapahtuu standardina, jolloin pelaaja ei saa aloitusbonuksia, mutta viholliset eivät myöskään. Mutta jos pelaaja ei onnistu painamaan näppäintä ja viholliset ovat jo täysin selvillä pelaajan läsnäolosta, pelaaja joutuu taisteluun alakynnessä. Tämä systeemi toisin sanoen antaa pelaajalle mahdollisuuden itse päättää, onko taistelun tilanne normaali, etuoikeutettu vai väijytys.
Pelissä voi myös ottaa haltuun ja käyttää hirviöitä liittolaisina. Jokaisella hirviöllä on asetettuna yksi rooli, ja ne taistelevat sen mukaan. Kullakin hirviöllä on oma erikoistaito nimeltä Feral Link. Pelissä esiintyy myös uudenlaisia sivutehtäviä, Temporal Rift -nimisiä sokkeloita, joissa pelaajan on kerättävä kristalleja samalla kun itse alue katoaa. Pelin E3-trailerissa ilmenee, että jotkut Final Fantasy XIII:n eidoloneista palaavat uusin ominaisuuksin. Ainakin Odin ja Bahamut palaavat.
Tarina > Hahmot

Pelissä on kolme hallittavaa hahmoa, kaksi päähahmoa ja yksi väliaikaisesti hallittava. Pelin päähenkilönä toimii Final Fantasy XIII:n päähenkilön Lightningin pikkusisko Serah Farron, jolla oli iso osa Final Fantasy XIII:n tarinassa, mutta siinä hän ei ollut pelattava hahmo. Lightning itse on väliaikaisesti pelattava hahmo. Lightning on nykyään ritarina Valhallassa ja hänen tehtävänsä on suojella jumalatar Etroa. Toinen varsinainen pelattava hahmo on salaperäinen nuori mies nimeltä Noel Kreiss. Noel on kotoisin tulevaisuudesta, jossa hän on ainoa elävä ihminen. Nyt hän yrittää estää sen tulevaisuuden.
Edeltävästä pelistä tuttuja hahmoja on lisäksi varmistettu Snow Villiers, joka on väliaikaisesti auttamassa tappeluissa, mutta ei varsinaisesti pelattava. 
Myös edellisestä pelistä tuttu Hope Estheim on mukana pelissä, joskaan hän ei ole pelattavana. Hän johtaa Academiaa, ja hänen assistenttinansa toimii Alyssa Zaidelle.
Sazh Katzroyn tiedetään työskentelevän Gran Pulsen hyväksi, mutta enempää ei ole kerrottu hänen roolistaan.
Muita uusia hahmoja taas on esimerkiksi Caius Ballad, joka on mysteerinen violettihiuksinen mies. Hän on pelin antagonisti ja Noelin entinen ystävä ja opastaja. Hän on aikajanan vartija.
Pelin hahmosuunnittelija Tetsuya Nomura on todennut, että kaikki edeltävän pelin hahmot tullaan näkemään siten, että jokainen hahmo on muuttunut jotenkin.
Tarina > Juoni

Pelin tapahtumat sijoittuvat kolme vuotta Final Fantasy XIII:n päättymisen jälkeen. Kun Lightning ystävineen tuhosivat Orphanin ja Oerba Dia Vanille sekä Oerba Yun Fang muuttuivat Ragnarokiksi estääkseen Cocoonia törmäämästä Gran Pulseen, fal’Cien valtakausi oli ohi ja Cocoonista selviytyneet ihmiset muuttivat asumaan Gran Pulseen, maailmaan jota he olivat aina pelänneet. Mutta nyt kun he olivat lopultakin nähneet totuuden Pulsesta, kaikki tämä pelko oli hävinnyt.
L'Cien tilasta vapauduttuaan Snown, Hopen ja Sazhin kanssa, Lightning tapaa jälleen siskonsa, Serahin,
kun hän herää kristallitilastaan.
Kuitenkin, Orphanin tuho ja Cocoonin tippuminen aiheuttaa sivufektin, joka vie Lightningin pois omasta ajastaan
Valhallaan. Sen seurauksena moni uskoo että Lightning on kuollut ja uhrautui Vanillen ja Fangin mukana.
Serah on ainoa joka uskoo siskonsa olevan elossa.
Kaksi vuotta myöhemmin Snow Villiers, lähtee etsimään Lightningia Serahin vuoksi, mutta katoaa itse.
Vuoden päästä hirviöt hyökkäävät Serahin uuteen kotikaupunkiin New Bodhumiin, ja hänet pelastaa salaperäinen nuori mies nimeltä Noel Kreiss. Serah liittyy Noelin mukaan ja he lähtevät etsimään Lightningia. Lightning on joutunut toiseen maailmaan, joka on yhteydessä Gran Pulseen ja saanut tietää uudesta Gran Pulseen kohdistuvasta uhasta. Tässä maailmassa hän on joutunut palvelemaan jumalatar Etroa ja kohdannut salaperäisen miehen, Caius Balladin, joka vaikuttaisi tekevän samanlaista tehtävää kuin Lightning.
Aiheesta muualla

Final Fantasy Wiki
Virallinen Pohjois-Amerikan kotisivu
Final Fantasy -pelisarja
| --- | --- |
Pääsarja:   Final Fantasy  II  III  IV  V  VI  VII  VIII  IX  X  XI  XII  XIII  XIV  XIV: A Realm Reborn  XV  XVI 
Alasarjat:   Final Fantasy Crystal Chronicles  Compilation of Final Fantasy VII  Ivalice Alliance  Fabula Nova Crystallis Final Fantasy XIII 
Jatko-osat:   Final Fantasy X-2  Final Fantasy XII: Revenant Wings  Final Fantasy IV the After: Tsuki no Kikan  Final Fantasy XIII-2  Lightning Returns: Final Fantasy XIII 
Sivutarinat ja spin-off-pelit:   Mystic Quest  Final Fantasy Mystic Quest  Final Fantasy Tactics  Final Fantasy Tactics Advance  Dissidia: Final Fantasy  Dissidia 012 Final Fantasy  Dissidia Final Fantasy NT 
Uudelleenjulkaisut:   Final Fantasy I–II  Final Fantasy Origins  Final Fantasy I & II: Dawn of Souls  Final Fantasy Collection  Final Fantasy Anthology  Final Fantasy Chronicles 
Anime ja elokuvat:   Final Fantasy: Legend of the Crystals  Final Fantasy: The Spirits Within  Final Fantasy: Unlimited  Final Fantasy VII: Advent Children  Last Order: Final Fantasy VII  Kingsglaive